钦定古今图书集成/明伦汇编/闺媛典/第295卷 > 皇清二十八 > 罗华衮继室张氏
## 钦定古今图书集成/明伦汇编/闺媛典/第295卷 > 皇清二十八 > 罗华衮继室张氏

按《罗山县志》：张氏，大参罗华衮继室。衮官山东，不以家累自随，告病没于汴梁。张闻讣，恸不欲生，数日不食，卧病半载，忽涕泣自决曰：“与我死而罗绝，何如立后以存？” 罗遂告藩臬守令，择族侄经为嗣，甫七岁，抚之成童入泮。时丁大乱，城陷家残，母子远避于外，凡八载，饥寒困苦，人所不堪，而氏处之怡然。顺治末，始“返故园，居烬馀一小楼，纺绩其上。又十年乃卒。孀居二十三年如一日，邑人无不叹服。”